יש בי אהבה (שיר של אריק איינשטיין)

יש בי אהבה הוא שיר של הזמר הישראלי אריק איינשטיין. השיר נכתב והולחן בידי המוזיקאי הישראלי ארקדי דוכין ויצא לאור בשנת 1995, כחלק מאלבום האולפן ה-29 של אריק איינשטיין, יש בי אהבה. השיר נכתב והולחן בידי המוזיקאי הישראלי ארקדי דוכין, שהתבטא על תהליך כתיבת השיר: השיר נכתב כשהייתי בערך בן 25. הייתי בתקופה נאיבית מאוד, הרבה יותר רגש, פחות רציונל. הקלטתי אותו על קסטה ישנה, הצעתי את השיר לשלומי שבת, הייתי בטוח שהוא יאהב כי יש בזה איזו נימה ים־תיכונית, אבל הוא לא ממש התחבר. אז שכחתי מהשיר. ואז הגיע שם טוב לוי ואמר, "ארקדי, אני מפיק לאריק אלבום, יש לך חומרים?" התחלתי לחטט בקלטות ומצאתי את "יש לי אהבה" ואת "בגללך" שכתבתי עם מיכה שטרית. שם טוב הציע לאריק, חזר ואמר, "אריק מתחבר". הוא הזמין אותי להקלטה ומאז התחיל קטע ממש יפה ביני לאריק שהמשיך בעוד שירים. הטירוף של "יש בי אהבה" היה גדול, עד שברגע מסוים אמרתי לעצמי, "לא יכול להיות שכתבתי את זה". זה היה שיר אינטימי שלי, ופתאום שרים את זה אלפים וזה נהיה סיפור, משהו גדול ממני. אגב, יש שם בית שלא נכנס: "בין האיבה לשלום, בין הסכין לאטום, תדעו שיש עוד תקווה קוראים לזה אהבה ומחכים לבואה. בין הרגיל למיוחד, בין החיבוק ללבד, תדעו שיש עוד תקווה.." אריק לא רצה את הבית הזה כי הוא לא אהב את הדעתנות שבו, שאולי יכולה להשתמע כפוליטית. גם כשהוא דיבר פוליטיקה זה היה מאוד מעורפל אז הוא פחות התחבר. — Yesh Bi Ahava - יש בי אהבה, באתר Genius השיר יצא לבסוף לאור בשנת 1995 כרצועה השלישית מאלבום האולפן ה-29 של אריק איינשטיין, יש בי אהבה, אשר נקרא על שם השיר. בשנת 2000 נכלל השיר במארז התקליטורים "האוסף". בשנת 2003 נכלל השיר באלבום האוסף, "המיטב", בשנת 2009 נכלל באלבום האוסף "בגללך: אוסף שירי אהבה", ובשנת 2013 נכלל באלבום האוסף "מרוב אהבתי: שירי האהבה הגדולים". בשנת 2024 הגיש דוכין לבית המשפט השלום בתל אביב תביעה נגד חברת צ'רלטון בטענה כי זו הפרה את זכויותיו לאחר שהשתמשה בשיר "יש בי אהבה" במהלך מספר פרסומת בשידורי ערוצי הספורט 1, 2, 3 ו-4 שבניהול צ'רלטון בטלוויזיה ללא אישורו. "יש בי אהבה" הוא שיר אהבה וקלאסיקה ישראלית באורך של 4:13 דקות. מבחינה מילולית השיר מדבר על כך שבכל דבר בעולם ישנה אהבה. חוקר המוזיקה דודי פטימר מעיתון מעריב כתב כי זהו אחד משירי האהבה הקסומים וכי אין שני לביצוע של איינשטיין, ואריאל פייגלין מערוץ 7 כתב כי זהו אחד השירים האהובים של אריק איינשטיין. לעומתם, העיתונאי בן שלו מהארץ כתב כי זהו שיר מאוס אשר מכיל משהו כמעט אנטי־מוזיקלי, מרובע, מגושם, עצי, פלקטי, בלי זרימה, בלי נשימה, ובלי פרישת הרגש הנינוחה והרחבה שעמדה בבסיס שירתו של איינשטיין. הסיסמה "יש בנו אהבה והיא תנצח" נלקחה מתוך שירו של איינשטיין, נטבעה על ידי הכדורסלן הישראלי עדי גורדון בשנת 1996, ונטמעה בקרב אוהדי קבוצת הכדורסל הפועל ירושלים. השיר המקורי הפך לחלק משירי הקבוצה. בשנת 2009 יצא לאור וידאו קליפ עם ביצוע של ליאת אחירון וזהבה בן לשיר, בהפקת תומר בירן וחיים צינוביץ' ובבימוי אופק בריסקר עבור עמותת צער בעלי חיים בתל אביב. ב-29 במאי 2013 בוצע השיר על ידי הזמר-יוצר הישראלי עמיר בניון כשיר השביעי מתוך אלבום האולפן העשירי שלו, "שירי ארץ אהבה", אשר הופק בידי בניון ותומר מתנה. ב-14 באפריל 2021 פורסם ביצוע של התזמורת הפילהרמונית הישראלית עם חברי תוכנית הבידור זהו זה!. הביצוע פורסם לכבוד יום העצמאות ה-73 בתור פרק 12 מעונה 3 של התוכנית. ב-2 בדצמבר 2023 ביצעו את השיר שופטי תוכנית המציאות "הכוכב הבא", הזמרים שירי מימון, קרן פלס, רן דנקר, איתי לוי, אסף אמדורסקי ועדן חסון. ב-27 בדצמבר 2023 ביצעה אנה זק גרסת כיסוי חיה של השיר, מתוך המיני-אלבום "לייב סשן (Live)". ב-10 בדצמבר 2020 פורסם קאבר לשיר על ידי הזמרת עדן בן זקן וראש ממשלת ישראל בנימין נתניהו. בוידאו קליפ לביצוע נראים עדן ונתניהו שרים את השיר באולפן הקלטות וכן נראים נערים ונערות מסייעים לקשישים. הקליפ הופק בידי גיא דאן וישראל בידור, והוא פורסם על רקע התפרצות מגפת הקורונה בישראל, למטרת גיוס כספים עבור עמותת כן לזקן המסייעת לקשישים. ב-13 בדצמבר 2020 פורסמה גרסת פרודיה של שרוטונים בשם "יש ביבי אהבה" המציגה את נתניהו באופן סאטירי שר שיר דומה ל"יש בי אהבה". הביצוע זכה לביקורות שליליות: דודי פטימר מעיתון מעריב השבוע כתב כי בלטה העבודה הטכנית הרבה שנעשתה באולפן בתיקון הזיופים של שני המבצעים, וציין כי לדעתו זוהי טעות שזמר מבצע דואט עם ראש ממשלה, שכן את האמנות יש להשאיר טהורה ונקייה ממניפולציות פוליטיות. בכתבה אחרת של העיתון תואר הדואט כביצוע משפיל של נתניהו. בן שלו מהארץ כתב כי הדואט מעורר מעין גיחוך וסלידה. ב-12 ביולי 2022, כעשור לאחר מות איינשטיין, פורסם ביצוע של השיר שהקליט ארקדי דוכין בדואט עם הקלטה של איינשטיין שר את "יש בי אהבה". לביצוע צולם קליפ בבימוי מאור גרידיש כמחווה לאהבתו של איינשטיין לכדורגל, ובו השתתפו הכדורגלנים עודד מכנס, בני לם, סלים טועמה, יוסי בניון, מוטלה שפיגלר, בן שהר, עלי מוחמד, נטע לביא, אבי נמני, ברק בכר, גיא צרפתי, אלמוג כהן, צ'ארון שרי, רועי משפתי ועפרי ארד, כשהם נראים חותמים על כדור כדורגל המוגש להם בידי ילד בן עשר המשחק בקבוצת ילדים. הקליפ הופק בידי אבי זוהר ומאור גרידיש, ומשולבים בו קטעי ארכיון של איינשטיין מתוך הסרט "צבי אומר". אריק איינשטיין - יש בי אהבה, סרטון בערוץ "מוזיקה ישראלית", באתר יוטיוב (אורך: 04:14) השיר "יש בי אהבה" בשפת הסימנים, סרטון בערוץ "Rima Popov", באתר יוטיוב (אורך: 04:31) ליטל דוברוביצקי, בלעדיארקדי דוכין תובע את צ'רלטון: "הפרה זכויות יוצרים", באתר כלכליסט, 7 באפריל 2024 יש בי אהבה, באתר אריק איינשטיין, ‏22 בנובמבר 2020 אלבום יש בי אהבה, באתר הספרייה הלאומית יש בי אהבה [דף שיר], באתר הספרייה הלאומית האוסף, באתר אריק איינשטיין, ‏5 בדצמבר 2020 המיטב, באתר אריק איינשטיין, ‏5 בדצמבר 2020 אריק איינשטיין - המיטב, באתר הספרייה הלאומית בגללך: אוסף שירי אהבה, באתר הספרייה הלאומית בגללך: אוסף שירי אהבה, באתר אריק איינשטיין, ‏5 בדצמבר 2020 אסף נבו, ‏ארקדי דוכין חוגג 50 עם אוסף חדש "מרוב אהבתי", באתר ‏מאקו‏, 18 במאי 2013 דודי פטימר, ‏חם באוזן: בנימין נתניהו ועדן בן זקן בדואט שהיה מבייש את אריק אינשטיין, באתר מעריב אונליין, 12 בדצמבר 2020 אסף נבו, ‏יש בעמיר בניון אהבה והיא תנצח, באתר ‏מאקו‏, 29 במאי 2013 ככה מנצחים בחירות? הביצועים המשפילים של הפוליטיקאים | הארכיון לא שוכח, באתר מעריב אונליין, 23 ביולי 2022 הכי טוב שלהם? 'זהו זה' עם התזמורת הפילהרמונית. צפו, באתר "סרוגים", 15 באפריל 2021 יש בי אהבה, באתר ספוטיפיי אריאל פייגלין, יש בו אהבה: השיר המרגש של אריק איינשטיין הופך לדואט, באתר ערוץ 7, 13 ביולי 2022 בן שלו, עדן בן זקן ונתניהו חידשו שיר מאוס של אריק איינשטיין – ורגע לירי התגנב לאוזן, באתר הארץ, 10 בדצמבר 2020 מתן זוהר, ‏לא רק אהבה מנצחת: על האליפות של ירושלים, באתר ONE‏, 25 ביוני 2015 nrg ספורט, היום לפני 20 שנה: עדי גורדון ניצח את מכבי תא, באתר nrg‏, 18 באפריל 2016 יואב הבל, ‏בשם האהבה, באתר ערוץ הספורט, 14 בפברואר 2019 נרי וייס, ברכות הקשת הפוליטית לאלופה החדשה, באתר ערוץ 7, 16 ביוני 2017 אלון עידן, האדום של הפועל ירושלים מתחיל להצהיב, באתר הארץ, 7 באוקטובר 2016 אלון סיון משה, פרידה מסמ"ר ליאל גדעוני ז"ל: "החיוך שלך, הוא שנותן את הכוח להמשיך הלאה", כל העיר, 8 באוגוסט 2014⁩, עמ' 24 יש בי אהבה | זהבה בן וליאת אחירון, סרטון בערוץ "SPCAIsrael", באתר יוטיוב (אורך: 04:25) עמיר בניון יש בי אהבה Amir Benayoun, סרטון בערוץ "nevelasorpr", באתר יוטיוב (אורך: 04:32) זהו זה! עם הפילהרמונית! | יש בי אהבה (שיר), סרטון בערוץ "כאן 11 - תאגיד השידור הישראלי", באתר יוטיוב (אורך: 04:53) בן בירון בראודה‏, "הכוכב הבא" כל כך אחרת עכשיו. איכשהו, היא גרמה לי לבכות, באתר וואלה, 3 בדצמבר 2023 מערכת mako מוזיקה, ‏יש בי אהבה והיא תנצח: שופטי "הכוכב הבא" בביצוע מרגש, באתר ‏מאקו‏, 2 בדצמבר 2023 שופטי הכוכב הבא - יש בי אהבה, חרבות ברזל 2023 Hakochav haba judges - yesh be ahava, סרטון בערוץ "OronVOne", באתר יוטיוב (אורך: 02:44) לייב סשן (Live) – EP מאת אנה זק, באתר ספוטיפיי, ‏27 בדצמבר 2023 יש בי אהבה (Live), סרטון בערוץ "Anna Zak - Topic", באתר יוטיוב (אורך: 03:01) דורית אסרף מזרחי, "רגע קטן של שפיות": אנה זק בגרסת אנפלאגד מיוחדת, באתר כאן – תאגיד השידור הישראלי, 25 בדצמבר 2023 יש בי אהבה - ראש הממשלה בנימין נתניהו ועדן בן זקן (Prod.by Guy Dan), סרטון בערוץ "ישראל בידור", באתר יוטיוב (אורך: 03:44) דור מאיר מועלם, ‏יש בהם אהבה: עדן בן זקן וראש הממשלה בדואט מיוחד, באתר ‏מאקו‏, 10 בדצמבר 2020 רז ישראלי, עדן בן זקן ובנימין נתניהו: "יש בי אהבה", באתר ישראל היום, 10 בדצמבר 2020 מערכת TMI, ‏לזה לא ציפיתם: עדן בן זקן ובנימין נתניהו בשיתוף פעולה מפתיע | TMI, באתר מעריב אונליין, 10 בדצמבר 2020 יש ביבי אהבה ("יש בי אהבה" - ראש הממשלה בנימין נתניהו ועדן בן זקן - הסאטירה), סרטון בערוץ "Srutonim - שרוטונים", באתר יוטיוב (אורך: 01:53) דודי פטימר, ‏חם באוזן: בנימין נתניהו ועדן בן זקן בדואט שהיה מבייש את אריק אינשטיין, באתר מעריב אונליין, 12 בדצמבר 2020 ארקדי דוכין עם אריק איינשטיין - יש בי אהבה 2022, סרטון בערוץ "ארקדי דוכין - הערוץ הרישמי", באתר יוטיוב (אורך: 04:31) מאיה כהן, ארקדי דוכין במחווה לאריק איינשטיין: דואט חדש, באתר ישראל היום, 13 ביולי 2022 קיץ ברבנר, ‏חוזר לחיים: הדואט המרגש של ארקדי דוכין ואריק איינשטיין, באתר מעריב אונליין, 13 ביולי 2022 כוכבי כדורגל צולמו בקליפ לשיר של איינשטיין ז"ל, באתר ONE‏, 12 ביולי 2022